**Great Sandy National Park** er en nasjonalpark i Fraser Coast-regionen i Queensland, Australia.

Geografi
--------

Parken har blant annet uberørte strender, store sanddyner, lyngheier, regnskoger, sumper, bekker, ferskvannssjøer og mangroveskoger.

Great Sandy nasjonalpark er delt inn i to deler. Cooloola rekreasjonsområde som ligger på kysten mellom Noosa Heads i sør og Rainbow Beach i nord dekker 184 000 hektar. K'Gari-delen (tidligere kjent som Fraser Island) omfatter nesten hele K’gari som er verdens største sandøy, som ligger nord for Rainbow Beach, og dekker 56 000 hektar.

Miljø
-----

### Fugler

Landområdene i parken er klassifisert av BirdLife International som Cooloola and Fraser Coast Important Bird Area fordi området støtter en stor bestand av svartbrystspringvaktler samt mange busk- og kysttrieler, grønnkattefugler, regentgartnere, mangrovehonningetere, og tøyleflueskvettere. Cooloola har en av de siste kystbestandene av emu.

Palm tree's and Strangler figs dominate this Rainforest of the Great Sandy National Park, Cooloola. Regnskog i Great Sandy nasjonalpark, Cooloola, vendt mot øst

Severdigheter
-------------

Cooloola-delen inneholder Cooloola Great Walk, en 5 dager-lang tursti. Båtturer og kanopadling langs elva Noosa er populære aktiviteter for besøkende. På Fraser Island (K'gari) er den 90 km-lange Fraser Island Great Walk. Innsjøen Cootharaba tilbyr muligheter for fiske, seiling og kanopadling.

Hvalsafari, fiske, og kjøring med firehjulsdrift er også populære ting å gjøre i nasjonalparken. Parken har også to skipsvrak; SS <i id="mwRA">Maheno</i> og *Cherry Venture*.

Det eneste stedet i verden hvor høy regnskog vokser i sand er på K'Gari (tidligere kjent som Fraser Island). Sandøya har fargede sandklipper på den østlige stranda og mange turstier, fra korte strandpromenader til lengre turer på flere dager.

K'Gari har i tillegg mer enn 100 ferskvannssjøer. Lake Wabby er et populært bade- og fiskested.

Et unikt trekk ved Great Sandy nasjonalpark er den fargede sanda. De synlige fargene inkluderer rødt, brunt og gult, som reflekterer de jernrike mineralene som har vært i sanda i tusenvis av år og blitt brakt til overflaten av vind og vann som har erodert landet over tid.

 Lake Wabby

Adgang
------

Adgang til Fraser Island krever et kjøretøy med firehjulsdrift og høy klaring. Deler av Cooloola-delen er også utilgjengelig uten firehjulsdrift. Kjøretøy som kommer inn i parken må få en kjøretøytillatelse for både Fraser Island og Cooloola rekreasjonsområde. Begge deler har mange campingområder .

### Camping

Det kreves tillatelse for å campe i parken. Det finnes rundt 15 campingplasser i Cooloola-delen. Kun elektriske motorer og ikke-motoriserte fartøy er tillatt forbi campingplass 3.

### Bøter

Bøter utstedes dersom man mater Fraser Islands ville dingoer eller etterlater seg mat eller søppel som kan tiltrekke dem.

Referanser
----------

1. ↑  «Great Sandy National Park (entry 44177)». *Queensland Place Names*. Queensland Government.
2. ↑  «IBA: Cooloola and Fraser Coast». Birds Australia. Arkivert fra originalen 6. juli 2011. Besøkt 16. juni 2011.
3. ↑  «About Cooloola Recreation Area». Department of National Parks, Recreation, Sport and Racing. Arkivert fra originalen 8. september 2014. Besøkt 8. september 2014.
4. ↑  «Fraser Island Great Walk». Department of National Parks, Recreation, Sport and Racing. Arkivert fra originalen 19. august 2014. Besøkt 8. september 2014.
5. 1 2 3 4  *Explore Queensland's National Parks*. Prahran, Victoria: Explore Australia Publishing. 2008. s. 23–27. ISBN 978-1-74117-245-4.
6. ↑  «The Lakes of Fraser Island» (PDF). Arkivert (PDF) fra originalen 24. august 2018. Besøkt 24. august 2018.
7. ↑  «Lake Wabby». Tourism Queensland. Arkivert fra originalen 12. april 2011. Besøkt 9. juni 2011.
8. ↑  «Natural environment». Arkivert fra originalen 2. juli 2019. Besøkt 2. juli 2019.
9. ↑  Science, jurisdiction=Queensland; sector=government; corporateName=Department of Environment and. «Things to do | K'gari (Fraser Island), Great Sandy National Park». Arkivert fra originalen 2. oktober 2021. Besøkt 2. oktober 2021.
10. ↑  (21 August 2014). Southern Cooloola, Great Sandy National Park: Frequently Asked Questions Arkivert 8 september 2014 hos Wayback Machine. Department of National Parks, Recreation, Sport and Racing. Retrieved 8 September 2014.